തൊഴിലുറപ്പിന് കൂലി ലഭിക്കില്ല, കേന്ദ്രത്തിന്റെ വാദം വിചിത്രം, വിമര്ശനവുമായി തോമസ് ഐസക് തിരുവനന്തപുരം: ദേശീയ തൊഴിലുറപ്പ് പദ്ധതിയിലെ പ്രതിസന്ധിയില് കേന്ദ്ര സര്ക്കാരിനെതിരെ മുന് ധനമന്ത്രി ഡോ. ടിഎം തോമസ് ഐസക്. ബജറ്റില് 73000 കോടി രൂപ തൊഴിലുറപ്പിനായി വകയിരുത്തിയതില് 79810 കോടി രൂപ ചെലവഴിച്ചു കഴിഞ്ഞുവെന്ന് തോമസ് ഐസക് ചൂണ്ടിക്കാട്ടുന്നു. കൂടുതല് പണം ആവശ്യം വന്നാല് സപ്ലിമെന്ററി ഡിമാന്റ് വഴി അതു ലഭ്യമാക്കുമെന്ന് കേന്ദ്ര ധനമന്ത്രി പറഞ്ഞിരുന്നുവെങ്കിലും അതിന് പാര്ലമെന്റ് തുടങ്ങുന്നത് വരെ കാക്കണം. അതുവരെ തൊഴിലുറപ്പിലൂടെ ചെയ്ത ജോലിക്കോ ചെയ്യുന്ന ജോലിക്കോ കൂലി ലഭിക്കില്ലെന്നും തോമസ് ഐസക് വ്യക്തമാക്കുന്നു. തോമസ് ഐസകിന്റെ പ്രതികരണം ഇങ്ങനെ: ദേശീയ തൊഴിലുറപ്പും പ്രതിസന്ധിയില്. ധനകാര്യ വര്ഷം പകുതിയേ കഴിഞ്ഞിട്ടേയുള്ളൂ. ബജറ്റില് 73000 കോടി രൂപയാണ് തൊഴിലുറപ്പിനായി വകയിരുത്തിയത്. പക്ഷെ, ഇതിനകം 79810 കോടി രൂപ ചെലവഴിച്ചു കഴിഞ്ഞു. കേരളത്തിലെ ചെലവ് അലോക്കേഷനേക്കാള് 28 ശതമാനം ഉയര്ന്നതാണ്. ഇങ്ങനെയൊരു സ്ഥിതി വിശേഷമുണ്ടാകുമെന്ന് ബജറ്റ് അവതരണ വേളയില് തന്നെ ചൂണ്ടിക്കാണിച്ചിട്ടുള്ളതാണ്. ഈ മുന്നറിയിപ്പ് യാഥാര്ത്ഥ്യമായി. അച്ഛന് ആണ് ശരി മീനാക്ഷി ദിലീപിന്റെ ചിത്രത്തിന് താഴെ ദിലീപ് മഞ്ജു ആരാധകരുടെ പോര് മുന്വര്ഷം 202021ല് 1.11 ലക്ഷം കോടി രൂപയാണ് തൊഴിലുറപ്പിനായി ചെലവഴിച്ചത്. ബജറ്റില് വകയിരുത്തിയിരുന്നത് 61,500 കോടി രൂപയായിരുന്നു. എന്നാല് കോവിഡ് പ്രതിസന്ധി മൂര്ച്ഛിച്ചപ്പോള് 40000 കോടി രൂപയുടെ പാക്കേജിന്റെ ഭാഗമായി വകയിരുത്തുകയാണുണ്ടായത്. അങ്ങനെ മുന്വര്ഷം 1.1 ലക്ഷം കോടി രൂപ ചെലവഴിച്ച സ്ഥാനത്ത് ഈ വര്ഷത്തെ ബജറ്റില് 35 ശതമാനം തുക കുറച്ചാണ് ഈ വര്ഷം പണം വകയിരുത്തിയത്. ബജറ്റ് അവതരണവേളയില് ധനമന്ത്രി പറഞ്ഞതു കൂടുതല് പണം ആവശ്യം വന്നാല് സപ്ലിമെന്ററി ഡിമാന്റു വഴി അതു ലഭ്യമാക്കുമെന്നാണ്. അതിനു പാര്ലമെന്റ് വീണ്ടും തുടങ്ങാന് ഒരു മാസമെങ്കിലും കാത്തിരിക്കണം. അതുവരെ തൊഴിലുറപ്പിലൂടെ ചെയ്ത ജോലിക്കോ ചെയ്യുന്ന ജോലിക്കോ കൂലി ലഭിക്കില്ല. ഏറ്റവും വിചിത്രമായിട്ടുള്ളത് കേന്ദ്രസര്ക്കാര് വക്താവിന്റെ വാദമാണ്. ഇന്നത്തെ പ്രതിസന്ധി സംസ്ഥാനങ്ങളുടെ ഗൂഡനീക്കത്തിന്റെ ഫലമെന്നാണ് അദ്ദേഹം പറഞ്ഞത്. വകയിരുത്തല് നോക്കാതെ കൂടുതല് തൊഴില് നല്കാന് ഫീല്ഡ് ഓഫീസര്മാരെ സംസ്ഥാനങ്ങള് നിര്ബന്ധിക്കുന്നുവത്രേ. ഈ വക്താവ് മറന്നുപോകുന്ന കാര്യം തൊഴിലുറപ്പ് 100 ദിവസത്തെ വരെ തൊഴില് ആവശ്യാനുസരണം നല്കാനുള്ള അവകാശാധിഷ്ഠിത നിയമമാണ്. അല്ലാതെ ഫണ്ട് ലഭ്യതയ്ക്കനുസരിച്ചു തൊഴില് നല്കുന്ന പണ്ടത്തെ തൊഴില്ദാന പദ്ധതികളല്ല. പൂളില് മുങ്ങി നിവര്ന്ന്... രഞ്ജിനി ഹരിദാസിന്റെ ചിത്രങ്ങള് വൈറല് ഇന്നു തൊഴിലുറപ്പു തൊഴില് ചെയ്യുന്നവര്ക്കു 45 ദിവസത്തെ തൊഴില് നല്കാനുള്ള പണമേ ബജറ്റിലുള്ളൂ. കഴിഞ്ഞ 5 വര്ഷം എടുത്താല് 201718ല് മാത്രമാണ് ബജറ്റ് വകയിരുത്തിയതില് കുറച്ചെങ്കിലും പണം ചെലവാക്കാതെ ബാക്കി വരുന്നത്. ചുരുക്കത്തില് ആവശ്യത്തിനു പണം ഇല്ലാത്തതുകൊണ്ട് പണലഭ്യതയ്ക്കനുസരിച്ചു നടപ്പാക്കുന്ന ഒരു തൊഴില്ദാന പദ്ധതിയായി തൊഴിലുറപ്പിനെ അധപതിപ്പിച്ചിരിക്കുന്നു. കോവിഡ് കാലമാണ്. നാട്ടിലെങ്ങും പണി കുറഞ്ഞു. തൊഴിലുറപ്പാണ് ഒരത്താണി. പ്രവൃത്തി ദിനങ്ങള് 100ല് നിന്നും 150 ആക്കി വര്ദ്ധിപ്പിക്കണമെന്നതാണു ഡിമാന്റ്. പക്ഷെ, മോഡി സര്ക്കാരിന്റെ പരിശ്രമം മുന്വര്ഷങ്ങളിലെന്ന പോലെ ശരാശരി 4050 തൊഴില് ദിനങ്ങള് നല്കി ജനങ്ങളെ കബളിപ്പിക്കാനാണ്. കോവിഡ് കുറഞ്ഞപ്പോള് സാമ്ബത്തിക വീണ്ടെടുപ്പ് ആരംഭിച്ചിട്ടുണ്ടെങ്കിലും ഐഎംഎഫിന്റെ ഏറ്റവും അവസാന റിപ്പോര്ട്ടില് പറയുന്നതു ലോകത്തെ ആഗോള ഉല്പ്പാദനം കോവിഡിന്റെ മുമ്ബുള്ള കാലത്തെ മറികടക്കില്ലായെന്നാണ്. തൊഴിലവസര സൃഷ്ടിയുടെ കാര്യത്തില് കോവിഡിനു മുമ്ബുള്ള കാലത്തേക്കാള് 20 ശതമാനത്തോളം കുറവായിരിക്കും ലോകത്തെ സ്ഥിതി. ഈ വീണ്ടെടുപ്പ് ഒരു തൊഴില്രഹിത വീണ്ടെടുപ്പായിരിക്കും. ഇങ്ങനെയൊരു കാലഘട്ടത്തില് തൊഴിലുറപ്പു പദ്ധതി പൂര്വ്വാധികം ശക്തിമായി മുന്നോട്ടു കൊണ്ടുപോകേണ്ടതുണ്ട്. source: oneindia.com